Aquesta línia de subvencions és de tramitació telemàtica obligatòria.
Termini de sol·licitud: Del 10 al 25 de març de 2020.
L'últim dia del termini de presentació de sol·licituds s'ajorna fins al 3 de juny (inclòs) en compliment de la disposició addicional tercera del Reial Decret 463/2020, de 14 de març, pel qual es declara l'estat d'alarma per la gestió de la situació de crisi sanitària ocasionada pel COVID-19.
Important: Per tal de facilitar la feina de la comissió d'avaluació, es prega a les persones sol·licitants que lliurin la informació del projecte en el model de formulari facilitat per l'OSIC; en cas de fer servir un formulari no normalitzat, es prega que aquest segueixi un guió similar de camps a emplenar.
Les persones sol·licitants han de complir, a més dels requisits i condicions que preveu la base general 4, els següents:
L'import de la subvenció no pot ser superior al 70% del cost total del projecte.
Són subvencionables tots els costos relacionats amb les tasques d'edició: documentació, investigació, compilació, edició filològica, revisió lingüística, maquetació, impressió, etc.
Se n'exclouen les despeses de promoció.
S'accepten les contribucions en espècie com a part del cost del projecte d'acord amb la base general 6.3.
a) La qualitat previsible de l'edició a partir de l'avaluació del currículum de les persones amb responsabilitat en l'edició i de la trajectòria de l'editorial (fins a 2 punts).
a.1) Àmplia solvència acadèmica, mèrits o experiència dels editors o de les persones amb responsabilitat en l'edició en obres literàries d'especial interès cultural: 2 punts.
a.2) Coneixements, experiència i trajectòria contrastada en l'àmbit acadèmic, cultural o editorial: 1 punt.
a.3) Poca o escassa experiència o trajectòria dels editors o persones amb responsabilitat en l'edició: 0 punts.
b) El grau de complexitat que comporti l'edició del llibre.
Els factors que es tenen en compte són l'extensió i el procés d'edició de l'obra (fins a 2 punts).
c) El fet que l'autor sigui objecte de commemoració oficial per part de la Generalitat de Catalunya l'any de la convocatòria o ho hagi estat en els dos anys anteriors, o que se'n celebri una efemèride encara que no hagi estat inclòs entre les commemoracions de la Generalitat (fins a 2 punts).
c.1) L'autor ha estat objecte de commemoració oficial per part de la Generalitat de Catalunya l'any de la convocatòria o ho ha estat en els dos anys anteriors: 2 punts.
c.2) S'ha celebrat una efemèride encara que l'autor no hagi estat inclòs entre les commemoracions de la Generalitat: 1 punt.
d) La rellevància de l'autor en el context de la tradició literària (fins a 3 punts).
e) El fet de conformar una obra completa, o formar part d'un projecte d'edició d'obres completes, o ser una edició crítica: 2 punts.
f) El fet que el projecte és d'autoria femenina, considerant com a tal les compiladores, antòlogues i altres persones que intervenen en el projecte, obté un punt més.
Aquest formulari requereix la identificació i autentificació a través de signatura electrònica.
Els sol·licitants proposats tindran 10 dies hàbils per presentar el document d'acceptació de la proposta provisional de concessió i la resta de documentació, a partir de l'endemà de la publicació de la relació provisional de subvencions concedides.
Presentar la documentació a través de l'espai Estat dels vostres tràmits